***3 Words*** er debutalbumet fra den britiske popsangerinnen Cheryl Cole, som ble gitt ut den 23. oktober 2009 gjennom Fascination Records. Prosjektet er Cole's første soloalbum, etter en pause fra å ha gitt ut nytt materiale med bandet sitt, Girls Aloud, som hadde hatt fem suksessrike album og 20 top-10 singler over de siste syv årene.

Albumet ble spilt inn i Los Angeles og London, og Cole jobbet mye sammen med will.i.am fra The Black Eyed Peas, som var hovedprodusenten for albumet. Hans innflytelse, samt Coles forkjærlighet for dansemusikk har gitt albumet og singlene en ganske annerledes lyd fra den man kan høre med Girls Aloud. Albumet strekker seg over samtids R&B, dansepop, house og en mer popinspirert lyd. Den fikk et snitt på 62/100 på Metacritic.

Den første singelen fra albumet, «Fight for This Love», var den raskest selgende singelen i 2009 i Storbritannia, og lå på førsteplass i Irland, Danmark, Norge, Ungarn og Storbritannia. Albumet debuterte også på førsteplass på UK Albums Chart, og har i etterkant blitt sertifisert til trippel platina av British Phonographic Industry for å ha solgt over 900 000 kopier. De to andre singlene fra albumet, «3 Words» og «Parachute», havnet også på topp 5. I juni 2012 hadde albumet solgt totalt 995 209 kopier i Storbritannia.

Bakgrunn
--------

Coles første forsøk som soloartist begynte da hun jobbet med will.i.am på hans sang, «Heartbreaker». Etter å ha tatt timer i streetdance under filmingen av serien *Passions of Girls Aloud*, ble Cole valgt til å være med i sangens video. Hun ble senere spurt om å spille inn den kvinnelige stemmen for den britiske utgivelsen av sporet. Utgaven med Cole kan finnes på albumet hennes, da den ikke ble gitt ut på will.i.am sitt album, *Songs About Girls*. Den 27. april 2009 ble det annonsert via MTV UK at Cole skulle jobbe på noe materiale som soloartist. Cole gikk tilbake til å jobbe med will.i.am, og jobbet også med Syience, Taio Cruz og Wayne Wilkins. Cruz ble spurt om å skrive to sanger for Cole, den første, «Break Your Heart», ble skrevet kun for Cole sin skyld, men plateselskapet Polydor syns den var for lik Heartbreaker, sporet Cole jobbet med Will.i.am på. Cruz bestemte seg for å ta singelen tilbake, og ga den heller ut som den første singelen til albumet *Rockstarr*. Sangen nådde 1.-plass på UK Singles Chart og på US Billboard 100. Den andre sangen, «Stand Up», endte opp med å bli kuttet fra albumet.

Da Cole ble spurt om tittelen på albumet sa hun at hun allered hadde tenkt på at tittelen skulle inneholde frasen *3 Words* før sporet i det hele tatt var spilt inn. Han hadde også tenkt på albumtitler som *Three Syllables* og *Unveiled*, da Cole sa hun «følte ikke at hun hadde beskyttelse og sikkerhet uten jentene i Girls Aloud.», og fordi det passet med omslaget på utgivelsen. Albumets omslag ble fotografert av motefotografen Nick Knight. Knight sa at «selv om hun blir fotografert av paparazzi hele tiden er hun ikke som en profesjonell modell foran kamera - hun er ikke vant til prosessen.» Han fortsatte med å si at «Cheryl var fantastisk å jobbe med - det er bare veldig annerledes fra når man har photoshoot med en skikkelig modell.».

Komposisjon
-----------

Albumet begynner med tittelsporet, en duet med will.i.am og Coles favorittsang på hele albumet. Hun sa at sangen var «helt forskjellig fra alt jeg noensinne har gjort med Girls Aloud eller som jeg har likt før» og at den tok inspirasjon fra Coles nye forkjærlighet for dansemusikk på topplistene, især David Guetta og Kelly Rowlands «Whe Love Takes Over». «Parachute», skrevet av singer-songwriter Ingrid Michaelson og Marshall Altman, og produsert av Syience, ble deskrevet av Cole som unik. Hun nevnte at «*you are your own worst enemy, you'll never win the fight*» var favoritteksten hennes fra albumet. Cole sa også at det var vanskelig å bestemme seg for om dette skulle være den første singelen fra albumet. «Heaven», som også ble produsert av will.i.am, var den første sangen på *3 Words* some Cole var med på å skrive og spille inn, og Cole mente derfor at denne sangen var særs spesielle for henne. På sangen finner du et sample fra D.I.M sin «Is You», som ble skrevet av Andreas Meid.

Cole avslørte at den første singelen, «Fight for This Love», først hadde en manlig vokalist på demotapen. Hun sa at hun umiddelbart visste at sangen var verdt en singel, og at hun hadde følt at sangen appellerte direkte til henne. «Rain on Me» som ble skrevet av Sam Watters og Louis Biancaniello, var en av de siste sangene som ble spilt inn for albumet *3 Words*. Cole spilte sangen inn i Los Angeles og sa at prosessen var veldig følelsesladet, da det var et tegn på at innspillingen av albumet holdt på å avsluttes. «Make Me Cry» var den første sangen Cole spilte inn med will.i.am i Los Angeles. Cole skrev versene rundt will.i.am sine "hooks", som var inspirert av hans kjæreste. Cole sa at hun hørte på demoen for «Happy Hour», som først het «Sweet and Sour», om og om igjen flere ganger fordi hun likte sangen så godt. Hun snakket også om at sangen, som ble produsert av Soulshock & Karlin hadde en "60-tallslyd" og at det var et av sporene som du enten elsker eller ikke fatter. Den interpolerer elementer fra Renaldo Dominos «Nevermore», som ble skrevet av Richard Pegue.

«Stand Up» ble skrevet og produsert av Taio Cruz og Fraser T. Smith. Smith sier at på en dag skrev han og Cruz først «Break Your Heart», sangen som Cole takket nei til, om morgenen, og deretter «Stand Up» om kvelden. Cruz beskrev sangen som en "absolutt klubblåt" I sangen kan man også hørre rapping fra Cruz, som ikke var i sangen til å begynne med. Cole sa at det var «en av de sangene du umiddelbart vet at er god.» «Don't Talk About This Love» ble skrevet av låtskriveren og produsenten Chris Braide og Nikola Bedingfield, Daniel Bedingfield og Natasha Bedingfield sin lillesøster. Da sangen først ble spilt inn var det meningen at den skulle være tittelsporet for Nikolas debutalbum. Coles A&G ved Polydor hadde husket sporet, og foreslo at hun spilte det inn sammen med Braide i hans studio. Cole likte sangen på grunn av teksten og dens "vibe", og nevnte at det «føltes riktig». I et intervju med HitQuarters sa Braide at «Det er en veldig følelsesladet sang. Hun sa til meg at hun følte at sangen snakket til henne. Jeg vet ikke omd et hadde noe å gjøre med hennes personlige situasjon akkurat da.» «Boy Like You», produsert av will.i.am, hadde sampler fra Fleetwood Macs «Little Lies» fra 1987, som til å begynne med var det Cole likte i sangen. Cole sa hun ønsket å ta samplen, og lange noe mer moderne og aktuelt med den. Albumet har også en renere versjon av will.i.ams «Heartbreaker», med Cole som vokalist.

Reklamekampanje
---------------

I mai og juni 2010 turnerte Cole som support for The Black Eyed Peas på deres The E.N.D. World Tour. Hun fremførte da «Fight for this Love», «Boy Like You», «Make Me Cry», «Parachute», «Fireflies», «3 Words» og «Rain on Me and Stand Up». Will.i.am. ble ofte med på 3 Words. Hun skulle også spille på V Festival, men måtte kansellere det på grunn av sykdom. Hun spilte under Radio 1's Big Weekend og Summertime Ball. Flere av sangene dukket opp lenger nede på topplister like etter albumet ble utgitt: «3 Words» (26.-plass), «Parachute» (116.-plass), «Boy Like You» (105.-plass), «Stand Up» (112.-plass), «Heaven» (122.-plass), «Rain on Me» (135.-plass), «Make Me Cry» (154.-plass), «Happy Hour» (165.-plass) og «Don't Talk About This Love» (177.-plass).

### Singler

«Fight for This Love» var den første singelen fra albumet i Europa, som ble skrevet og produsert av Wayne Wilkins, Andre Merritt og Steve Kipner. Søndag 18. oktober var første gang sangen ble fremført live, under *The X Factor* i Storbritannia. Uken etter debuterte singelen på førsteplass i både Storbritannia og Irland. Singelen ble erklært den best selgende singelen for 2009, men ved slutten av året viste den seg å ende opp på 4.-plass. Den ble også erklært til å være den 29. best selgende singelen for tiåert. Internasjonal havnet singelen på topp 10-lister flere steder i Europa, samt på førsteplass i Norge, Ungarn og Danmark. Sangen ble gitt ut som den andre singelen i Australia. Den solgte til platina i Storbritannia, og solgte totalt 900 000 kopier.

«3 Words» (med will.i.am) var den andre singelen fra albumet i Storbritannia og Irland, og havnet på 4. og 7.-plass i disse landene. Sangen ble også gitt ut som den første singelen i Australia, og havnet på femteplass, som var en bedre plassering en alle utgivelser Cole hadde hatt med Girls Aloud i landet. I Italia toppet singelen på 7.-plass. Den solgte til sølv i Storbritannia og platina i Australia.

«Parachute», den tredje singelen fra albumet, ble kun utgitt i Storbritannia og Irland. I Storbritannia ble singelen den tredje sangen fra Cole som havnet på topp 5 på lister. Den kom først inn på listen i januar 2010, og klatret opp til den havnet på femteplass i mars samme år. Det var også den tredje singelen på rad som havnet på topp 10 i Irland, etter å ha plassert som nummer fire. Singelen solgte til sølv i Storbritannia.

Mottagelse
----------

*3 Words* fikk blandet respons fra kritikere, med et snitt på 62/100 på Metacritic. *The Guardian* ga albumet 3 av 5 stjerner, og skrev at den var for grunn og slapp til å være mer enn en fotnote i historien om kjendisen Cheryl Cole. Tom Ewing sier at hvor deler av albumet var heller konservative, var det fremdeles viktig for Cole å utvikle seg fra den musikken hun tidligere hadde spilt. Anmelderen sier videre at *3 Words* kan beskrives best som «low-key» og sier at den fort kan fly under radaren da ingen av sangene griper tak i en med en gang. Kim Dawson fra *Daily Star* skrev at albumet var nok en seier for Cole, og sa at «den simple 90s R%B/pop-lyden har den samme sjarmen som Coles smil.» Bladet *Attitude* stemte i, og skrev at albumet «introduserer oss til Cherly som et individ - kvinnen bak all glamouren. Veldig hipt, veldig nå, og veldig Cheryl.» Irske Hot Press skrev at «folkets prinsesse tilfredsstiller med catchy, generisk pop.» BBC Music ga albumet en blandet anmeldlse, men nevnte at albumet ikke overgikk de pessimistiske forventningene mange hadde for det.

Albumet fikk en del kritikk i forhold til Coles arbeid sammen med Girls Aloud. Digital Spy nevnte at albumet ikke var en dårlig plate, men at det heller ikke var en moderne popklassiker som kunne stilles opp mot de beste Girls Aloud-albumene. Videre ble det skrevet at det var en samling kule, samtidslåter som har sin egen sjarm. *The Daily Telegraph* beskrev albumet som en samling sexy, men lite overraskende R'n'B pop, og nevnte at det ikke hadde den samme overveldende personligheten som vant over *X Factor*-seerne, eller den elektriske gitaren som gjorde Girls Aloud kjente. *Financial Times* skrev at albumet var et meget kjedelig soloalbum, hvor Cole byttet ut den sprelske popen fra Girls Aloud med sanger som hadde små spor av R&B, kjedelig beats og sang uten noen personlighet eller entusisasme. Pete Paphides fra *The Times* var enig i at Coles personlighet var manglende i albumet, og nevnte at «selv om *3 Words* har sine øyeblikk, vil den emosjonelle temperaturen knapt gå over "frossen".»*The Independent* skrev at albumet hadde en total mangel på oppfinsomhet og risiko, med R&B-produsenter som var kjente, og som gjorde arbeidet sitt uten entusiasme og la null sjel i arbeidet. Pierre Oitmann fra den nederlandske siden Nu.nl påpekte at «albumet stort sett karakteriseres av et sterkt A&R-arrangement, sanger som passer bra sammen, og en konsistent høy produksjonskvalitet.», men nevner også at «Cheryl Coles rolle er stort sett redusert til å være den "heite dama" på omslaget.»

Track listing
-------------

1. «3 Words» (feat. will.i.am) (William Adams, Cheryl Cole, George Pajon) - 4:33
2. «Parachute» (Ingrid Michaelson, Marshall Altman) - 3:40
3. «Heaven» (feat. will.i.am) (Adams, Cole, Stacy Barthe) - 4:37
4. «Fight for This Love» (Steve Kipner, Wayne Wilkins, Andre Merrit) - 3:43
5. «Rain on Me» (Kipner, Sam Watters, Wilkins, Olivia Waithe, Louis Biancaniello) - 3:50
6. «Make Me Cry» (Adams, Cole, Caleb Speir) - 4:35
7. «Happy Hour» (Carsten Schack, Kenneth Karlin, Priscilla Renea) - 4:06
8. «Stand Up» (Fraser T. Smith, Taio Cruz) - 3:24
9. «Don't Talk About This Love» (Chris Braide, Nikola Rachelle) - 3:45
10. «Boy Like You» (feat. will.i.am) (Adams, Cole) - 4:27
11. «Heartbreaker» (will.i.am feat. Cheryl Cole)(Adams) - 3:15

Bonusinnhold
Om man satte CD-en i en datamaskin kunne man få tilgang til følgende:

* Videoer hvor Cole snakker om hvert spor, som man kan laste ned eller se på nett.
* Bilder og databakgrunner man kan laste ned.

Samples
* «Heaven» inneholder samples fra «Is You» av D.I.M. skrevet av Andreas Meid.
* «Happy Hour» inneholder samples fra «Nevermore» av Renaldo Domino, skrevet av Richard Pegue.
* «Boy Like You» contains samples fra «Little Lies» av Fleetwood Mac, skrevet av Chrstine McVie og Eddy Quintela.

### «The B-Sides EP»

En digital EP med tre B-sider for singlene fra *3 Words*, under navnet *3 Words - The B-Sides EP*, ble gitt ut på nett den 18. april 2010 gjennom Fascination Records.

1. «Didn't I»
2. «Boys» (produsert av Fraser T. Smith)
3. «Just Let Me Go» (produsert av Syience)

Personell
---------

* William "Will.i.am" Adams – Produsent, vokalist, støttevokalist, arrangement, miksing, instrumentering
* Louis Biancaniello – instrumentering
* Cheryl Cole – Vokalist, piano, produsent, arrangement
* Taio Cruz – produsent, vokalist, instrumentering
* Carsten Schack, Kenneth Karlin (Soulshock & Karlin) – produsent, arrangement, instrumentering, miksing
* Steve Kipner – produsent, arrangement
* Nick Knight – fotograf
* Reggie "Syience" Perry – produsent, arrangement
* Fraser T. Smith – produsent, instrumentering
* Samual "Sam" Watters – produsent
* Wayne Wilkins – producer, arrangement, miksing
* Tom Coyne – Mmstering

Lister og salgstroféer
----------------------

Albumet debuterte på førsteplass i Storbritannia, etter å ha solgt 125 271 kopier. Albumet holdt føresplassen i to uker. Den 6. november 2009 ble albumet sertifisert til platina av British Phonographic Industry (BPI), og har i etterkant solgt over 1 000 000 kopier.

 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Listeposisjoner

| Liste (2009/2010) | Høyestelisteposisjon |
| --- | --- |
| Australian albumliste | 31 |
| Østerriksk albumliste | 26 |
| Belgisk albumliste (WA) | 96 |
| Belgium albumliste (VI) | 99 |
| Nederlandsk albumliste | 49 |
| European Top 100 Albums | 7 |
| Fransk albumliste | 53 |
| Tysk albumliste | 42 |
| Gresk Internasjonal albumliste | 15 |
| Irish Album Chart | 2 |
| Italiensk albumliste | 56 |
| Koreansk albumliste | 35 |
| VG-lista | 18 |
| Polsk albumliste | 28 |
| Spansk albumliste | 64 |
| Svensk albumliste | 42 |
| Sveitsisk albumliste | 52 |
| Britisk albumliste | 1 |

  | Salgstroféer

| Land | Utsteder | Salgstrofé |
| --- | --- | --- |
| Storbritannia | BPI | 3× Platina |
| Irland | IRMA | 2× Platina |
| Europa | IFPI | Platina |

Årslister

| Liste (2009) | Høyestelisteposisjon |
| --- | --- |
| Irsk albumliste | 23 |
| Britisk albumliste | 11 |
| Liste (2010) | Høyestelisteposisjon |
| Britisk albumliste | 37 |

  |

Utgivelseshistorikk
-------------------

| Region | Utgivelsesdato | Format | Plateselskap | Katalog |
| --- | --- | --- | --- | --- |
| Irland | 23. oktober 2009 | CD, nedlastbar | Polydor Records | 2721459 |
| Storbritannia | 26. oktober 2009 | Fascination Records | 2721459 |
| HMV bonusutgave | 2724424 |
| Italia | 12. february 2010 | CD, nedlastbar | Universal Music | 060252732483 |
| Nederland | 0602527324838 |
| Sveits |
| Portugal | 15. februar 2010 |
| Russland |  |
| Mexico | 16. mars 2010 | 602527324838 |
| Brasil |
| Tyskland | 19. mars 2010 | 0602527214597 |
| Frankrike | 22. mars 2010 |
| Australia | 9. april 2010 | 0602527324838 |
| Danmark | 17. mai 2010 | Nedlastbar | 0602527214597 |

Referanser
----------

1. ↑  Chisling, Matthew. «Review: *3 Words*». Allmusic. Besøkt 5. juli 2012.
2. 1 2  Kraines, Talia. «Cheryl Cole – 3 Words». *Attitude*. Trojan Publishing Ltd. Besøkt 6. juli 2012.
3. 1 2  Diver, Mike (22. oktober 2009). «Cheryl Cole – 3 Words». *BBC Music*. BBC. Besøkt 6. juli 2012.
4. 1 2  McCormick, Neil (23. oktober 2009). «Cheryl Cole: 3 Words, CD review». *The Daily Telegraph*. Telegraph Media Group. Besøkt 6. juli 2012.
5. 1 2  Levine, Nick (25. oktober 2009). «Cheryl Cole: '3 Words'». *Digital Spy*. Hachette Filipacchi Médias. Besøkt 6. juli 2012.
6. 1 2 3 4  Ewing, Tom (22. oktober 2009). «Cheryl Cole: 3 Words». *The Guardian*. Guardian Media Group. Besøkt 5. juli 2012.
7. 1 2  Gill, Andy (23. oktober 2009). «Album: Cheryl Cole, 3 Words (Fascination)». *The Independent*. Independent News & Media. Besøkt 6. juli 2012.
8. ↑  «Cheryl Cole – 3 Words | album reviews». musicOMH. Arkivert fra originalen 27. oktober 2009. Besøkt 5. juli 2012.
9. 1 2  Paphides, Pete (24. oktober 2009). «Cheryl Cole: 3 Words». *The Times*. News Corporation. Besøkt 24. oktober 2009.
10. ↑  Oitmann, Pierre (19. februar 2010). «Cheryl Cole – 3 Words». *Nu.nl* **(nederlandsk)**. Ilse Media. Besøkt 5. juli 2012.
11. ↑
12. ↑  «Cheryl Cole teams up with Will.i.am». *myparkmag.co.uk*. 25. april 2008. Arkivert fra originalen 1. mai 2008. Besøkt 4. juli 2012.
13. 1 2  «Interview With Fraser T Smith». HitQuarters. 22. mars 2010. Besøkt 4. juli 2012.
14. 1 2 3  «Music – News – Cole 'missed out on' Cruz chart-topper». Digital Spy. Besøkt 4. juli 2012.
15. 1 2  «Twitter Q&A No. 2». Brightcove. 15. oktober 2009. Besøkt 4. juli 2012.
16. ↑  «Cheryl Cole hires Posh Spice snapper for new album». *The Sun*. News Corporation. 11. august 2009. Besøkt 4. juli 2012.
17. ↑  «Celebrities aren't the best models». *MyFashionLife.com*. 24. juli 2009. Besøkt 4. juli 2012.
18. 1 2  «3 Words». Brightcove. 15. oktober 2009. Arkivert fra originalen 23. april 2012. Besøkt 4. juli 2012.
19. 1 2 3  «Parachute». Brightcove. 15. oktober 2009. Arkivert fra originalen 23. april 2012. Besøkt 4. juli 2012.
20. ↑  «Heaven». Brightcove. 15. oktober 2009. Besøkt 4. juli 2012.
21. 1 2 3 4 5  «Cheryl Cole – 3 Words». *Discogs*. Zink Media Inc. Besøkt 4. juli 2012.
22. ↑  «Fight for This Love». Brightcove. 15. oktober 2009. Besøkt 5. juli 2012.
23. 1 2  «Rain on Me». Brightcove. 23. oktober 2009. Besøkt 5. juli 2012.
24. 1 2  «Make Me Cry». Brightcove. 23. oktober 2009. Besøkt 5. juli 2012.
25. 1 2  «Happy Hour». Brightcove. 23. oktober 2009. Besøkt 5. juli 2012.
26. ↑  Balls, David (7. august 2009). «Cruz pens "club banger" for Cheryl Cole». *Digital Spy*. Hachette Filipacchi Médias. Besøkt 5. juli 2012.
27. 1 2  «Stand Up». Brightcove. 23. oktober 2009. Besøkt 5. juli 2012.
28. ↑  «Don't Talk About This Love». Brightcove. 23. oktober 2009. Besøkt 5. juli 2012.
29. ↑  «Interview with Chris Braide». HitQuarters. 30. august 2010. Besøkt 5. juli 2012.
30. 1 2  «Boy Like You». Brightcove. 23. oktober 2009. Besøkt 5. juli 2012.
31. ↑  «Chart Log UK: New Entries Update». *Chart Log UK*. Zobbel.de. 11. juli 2009. Besøkt 5. juli 2012.
32. 1 2 3  «Arkivert kopi». Arkivert fra originalen 11. januar 2013. Besøkt 23. august 2014.
33. ↑  «Top 50 Singles Chart – Australian Record Industry Association». Ariacharts.com.au. 30. august 2010. Arkivert fra originalen 2. september 2011. Besøkt 5. juli 2012.
34. ↑  «3 Words». *Metacritic*. CBS Interactive. Besøkt 5. juli 2012.
35. ↑  Dawson, Kim (10. oktober 2009). «PREVIEW CHERYL COLE: 3 Words». *Daily Star*. Northern & Shell. Besøkt 6. juli 2012.
36. ↑  «3 Words (Universal)». *Hot Press*. 12. november 2009. Besøkt 6. juli 2012.
37. ↑  Hunter-Tilney, Ludovic (24. oktober 2009). «Cheryl Cole: 3 Words». *Financial Times*. Pearson PLC. Besøkt 24. oktober 2009.
38. ↑  Oitmann, Pierre (19. februar 2010). «Cheryl Cole – 3 Words». *Nu.nl*. Nu.nl. Besøkt 6. juli 2012.
39. ↑  «Bonus Content». Cheryl Cole. Arkivert fra originalen 6. april 2010. Besøkt 6. juli 2012.
40. ↑  «Cheryl Cole – 3 Words (CD, Album)». *Discogs*. Zink Media Inc. Besøkt 6. juli 2012.
41. ↑  «3 Words- The B-Sides EP». Store.universal-music.co.uk. Besøkt 6. juli 2012.
42. ↑  Levine, Nick (1. november 2009). «Cheryl Cole scores UK chart double». *Digital Spy*. Hachette Filipacchi Médias. Arkivert fra originalen 17. oktober 2012. Besøkt 6. juli 2012.
43. ↑  «Cheryl Cole - 3 Words». Chart Stats. Besøkt 6. juli 2012. [*død lenke*]
44. 1 2  «Certified Awards Search». British Phonographic Industry. Arkivert fra originalen 11. januar 2013. Besøkt 6. juli 2012.  (Søk på '3 Words' til venstre på siden)
45. ↑  «Boyzone keep UK album number one with 'Brother'». 28. mars 2010. Arkivert fra originalen 8. april 2010. Besøkt 6. juli 2012.
46. ↑  Australian Record Industry Association ARIAcharts.com
47. 1 2  «Cheryl Cole – 3 Words – Music Charts». Acharts.us. Besøkt 6. juli 2012.
48. ↑  «Cheryl Cole – 3 Words». ultratop.be. Besøkt 6. juli 2012.
49. ↑  «Cheryl Cole – 3 Words». ultratop.be. Besøkt 6. juli 2012.
50. ↑  «dutch charts».
51. ↑  «European Albums». Billboard European Hot 100 Albums. Arkivert fra originalen 24. juli 2012. Besøkt 6. juli 2012.
52. ↑  «Tops : Christophe Maé dégomme Les Enfoirés». Chartsinfrance.net. 30. mars 2010. Besøkt 6. juli 2012.
53. ↑  Hung, Steffen. «Greek International albumliste. Retrieved 2010-03-11». Greekcharts.com. Arkivert fra originalen 24. juli 2011. Besøkt 6. juli 2012.
54. ↑  «Chart Track». Chart Track. Arkivert fra originalen 23. april 2012. Besøkt 6. juli 2012.
55. ↑  «FIMI – Federazione Industria Musicale Italiana – Classifiche». Fimi.it. Arkivert fra originalen 22. juli 2011. Besøkt 6. juli 2012.
56. ↑  Korean albumliste 2010-02-07~2010-02-13 Gaon.
57. ↑  Hung, Steffen. «Cheryl Cole – 3 Words». swedishcharts.com. Besøkt 6. juli 2012.
58. ↑  «Swiss charts». Besøkt 6. juli 2012.
59. ↑  «Cheryl Cole – 3 Words». Chart Stats. Arkivert fra originalen 23. juli 2012. Besøkt 6. juli 2012.
60. ↑  «Irish Multi-Platinum awards 2009». Arkivert fra originalen 7. juni 2012. Besøkt 6. juli 2012.
61. ↑  «IFPI Platinum Europe Awards – 2010». Ifpi.com. 1. september 2005. Arkivert fra originalen 11. juli 2012. Besøkt 6. juli 2012.
62. 1 2  «End Of Year Charts: 2010» (PDF). UKChartsPlus. Arkivert fra originalen (PDF) 1. juli 2012. Besøkt 6. juli 2012.
63. ↑  «3 Words at Shop Ireland». Shopireland.ie. 26. oktober 2009. Besøkt 6. juli 2012.
64. ↑  «3 Words: Cheryl Cole: Amazon.co.uk: Music». Amazon.co.uk. Besøkt 6. juli 2012.
65. ↑  «music: 3 Words (2009)». hmv.com. Arkivert fra originalen 18. september 2012. Besøkt 6. juli 2012.
66. ↑  «Italian Releases». Universalmusic.it. Arkivert fra originalen 22. juli 2011. Besøkt 6. juli 2012.
67. ↑  «Universal Music Portugal: New Releases: Cheryl Cole». Universalmusic.pt. Arkivert fra originalen 25. februar 2014. Besøkt 6. juli 2012.
68. ↑  «Chery Cole released in Russia on 15th February» **(russisk)**. Universalmusic.ru. Arkivert fra originalen 9. august 2014. Besøkt 6. juli 2012.
69. ↑  «MixUp Store: Cheryl Cole "3 Words" pre-order in Mexico». Mixup.com.mx. 25. november 2009. Arkivert fra originalen 30. september 2011. Besøkt 6. juli 2012.
70. ↑  «Cheryl Cole é a nova aposta da Universal Music para o ano de 2010». Popline.mtv.uol.com.br. Arkivert fra originalen 23. juli 2012. Besøkt 6. juli 2012.
71. ↑  «3 Words in Stores on Brazil». Livrariasaraiva.com.br. Arkivert fra originalen 22. juli 2011. Besøkt 6. juli 2012.
72. ↑  «iTunes: Cheryl Cole, 3 Words 19. März». Itunes.apple.com. 19. mars 2010. Besøkt 6. juli 2012.
73. ↑  «Cheryl Cole 3 Words in stores 19th mars». Amazon.de. Besøkt 6. juli 2012.
74. ↑  «Cheryl Cole 3 Words CD». *The Music Shop*. Arkivert fra originalen 6. september 2012. Besøkt 6. juli 2012.
75. ↑  «3 Words by Cheryl Cole – Download 3 Words on iTunes». Itunes.apple.com. 12. februar 2010. Besøkt 6. juli 2012.

|  |  |
| --- | --- |
| Oppslagsverk/autoritetsdata | MusicBrainz
 |